Am Fuaß vom Festungsberg  liegt da Schloßplatz, in dem seina Mittn a Denkmal vo Herzog Ernst I. steht. Da Platz is 1830 bis 1837 gstaltet worn. Er werd umfaßt vom Schloß Ehrenburg (am ehemaligen Residenzschloß), de Arkaden mit Hofgarten und aa am Palais Edinburgh und am Landestheater. Den Grundstoa fia Schloß Ehrenburg legt 1543 Herzog Johann Ernst vo Sachsen. Vo 1623-1627 erweitert Herzog Johann Casimir sei Residenz zu am Renaissanceschloss. Im Westflügel is de 1701 fertiggstellt barocke Schloßkira integriert. Im 19. Jåhrhundert  verleiht Herzog Ernst I. dem Schloß mit a Fassade im Stil da englischen Neigotik sei heitigs Ausseng. De Ehrenburg beherbergt de Landesbibliothek Coburg und is ois Museum ausbaut worn.